പിണറായിയുടെ നടപടി അല്പത്തരം, കോണ്ഗ്രസുകാര്ക്ക് പൊതുജനങ്ങളെ ഭയമില്ല: സുരക്ഷ കുറച്ച നടപടിയില് പ്രതികരിച്ച് കെ സുധാകരന് തിരുവനന്തപുരം: പ്രതിപക്ഷ നേതാവ് വി.ഡി സതീശന്റെ സുരക്ഷ കുറച്ച സര്ക്കാര് നടപടിയെ വിമര്ശിച്ച് കെപിസിസി പ്രസിഡന്റ് കെ.സുധാകരന്. മുഖ്യമന്ത്രിയുടെ നടപടി അല്പത്തരമാണ്. പൊതുജനങ്ങള്ക്കിടയിലിറങ്ങാന് മുഖ്യമന്ത്രിയ്ക്ക് പൊലീസ്, പാര്ട്ടി ഗുണ്ട അകമ്ബടി വേണമെന്നും എന്നാല് പ്രതിപക്ഷ നേതാവടക്കം ഒരു കോണ്ഗ്രസ് നേതാവിനും ജനങ്ങള്ക്കിടയില് ഇറങ്ങാന് ഭയമില്ലെന്നും സുധാകരന് പറഞ്ഞു. വിഴിഞ്ഞം കടപ്പുറത്ത് നിന്നും ഭോപാലില് നിന്നുമെല്ലാം മുഖ്യമന്ത്രി ഭയന്നോടുന്നത് മലയാളികള് കണ്ടിട്ടുണ്ടെന്നും സുധാകരന് പറഞ്ഞു. ഫേസ്ബുക്ക് പോസ്റ്റിലൂടെയായിരുന്നു സുധാകരന്റെ പ്രതികരണം. കുറിപ്പിന്റെ പൂര്ണരൂപം : പ്രതിപക്ഷ നേതാവിന്്റെ സുരക്ഷ കുറച്ചത് പിണറായി വിജയന്്റെ അല്പത്തരമാണ്. നരേന്ദ്ര മോദിയുടെ ഭക്തനായ മുഖ്യമന്ത്രിയില് നിന്ന് ഞങ്ങള് പ്രതീക്ഷിച്ചത് തന്നെയാണ് സംഭവിച്ചത്. പൊതുജനങ്ങള്ക്കിടയില് ഇറങ്ങാന് ശ്രീ.വിജയന് നൂറു കണക്കിന് പോലീസുകാരുടെയും പാര്ട്ടി ഗുണ്ടകളുടെയും അകമ്ബടി വേണമായിരിക്കും. എന്നാല് പ്രതിപക്ഷ നേതാവടക്കമുള്ള കോണ്ഗ്രസ് നേതാക്കള്ക്ക് ജനങ്ങള്ക്കിടയിലിറങ്ങാന് ഭയമില്ല. കാരണം ഞങ്ങളുടെ കൈകളില് പാവങ്ങളുടെ രക്തക്കറ പുരണ്ടിട്ടില്ല. ജനം ആക്രമിക്കുമെന്ന് പിണറായി വിജയനെ പോലെ ഞങ്ങള്ക്ക് ഭയമില്ല. പണ്ട് വിഴിഞ്ഞം കടപ്പുറത്തു നിന്നും ഭോപ്പാലില് നിന്നും ഒക്കെ മുഖ്യമന്ത്രി ഭയന്നോടുന്നത് മലയാളികള് കണ്ടിട്ടുണ്ട്. കോണ്ഗ്രസ് സര്ക്കാര് നല്കിയ പോലീസ് കാവലില് മംഗലാപുരത്ത് പ്രസംഗിക്കുന്നതും നമ്മള് കണ്ടു. സംഘ പരിവാറിനെതിരെയും കൂട്ടുകക്ഷികളായ CPM നെതിരെയും സംസാരിക്കുവാനും പ്രവര്ത്തിക്കുവാനും പോലീസിന്്റെ പിന്ബലം കോണ്ഗ്രസിനാവശ്യമില്ല. എന്നാല് പ്രതിപക്ഷ നേതാവ് എന്ന മഹത്തായ സ്ഥാനത്തെ, അവഹേളിക്കുന്ന നടപടിയാണ് പിണറായി സ്വീകരിച്ചിരിക്കുന്നത്. നിയമസഭയില് ഭരണപക്ഷത്തെ വിറപ്പിച്ചു നിര്ത്തിയിരിക്കുന്ന പ്രതിപക്ഷം ഇതുകൊണ്ടൊന്നും തളരില്ല. അഴിമതി വീരന്മാരായ പിണറായിയുടെയും സംഘത്തിന്്റെയും കൊള്ളരുതായ്മകള് പ്രതിപക്ഷവും പ്രതിപക്ഷനേതാവും കൂടുതല് ശക്തമായി ചൂണ്ടിക്കാണിച്ചിരിക്കും. കാക്കിയിട്ടവരുടെ കാവല് ഉണ്ടെങ്കിലും ഇല്ലെങ്കിലും! Tags Pinarayi Vijayan k sudhakaran fb post shortlink